b'\n_START_ARTICLE_\nSigismund Levanevsky\n_START_SECTION_\nLiv og karriere\n_START_PARAGRAPH_\nSigizmund Levanevsky ble f\xc3\xb8dt inn i en polsk famile i St. Petersburg. Hans bror J\xc3\xb3zef Lewoniewski (1899-1933) var en polsk milit\xc3\xa6rflyver som ogs\xc3\xa5 drev med sportsflygning. Sigizmund engasjerte seg i Oktoberrevolusjonen p\xc3\xa5 bolsjevikenes side. Senere deltok han i den russiske borgerkrigen, som innrullert i den R\xc3\xb8de Arm\xc3\xa9 fra 1918. I 1925 ble han uteksaminert fra Sevastopol Naval Aviation School og ble milit\xc3\xa6rflyver. I 1930 ble han overf\xc3\xb8rt til reserven._NEWLINE_Fra 1933 var han pilot ved Glavsevmorput\' (hovedkvarteret til den sj\xc3\xb8kommandoen for den innenlandske nordomr\xc3\xa5dene) og gjennomf\xc3\xb8rte flere langdistanseflyvninger. Den 20. juli 1933 fl\xc3\xb8y han den amerikanske piloten James Mattern fra Anadyr til Nome. Mattern hadde blitt tvunget til \xc3\xa5 lande like ved Anadyr under sitt fors\xc3\xb8k p\xc3\xa5 en jordomflyvning, og ble tilslutt reddet av lokale inuitter. I april 1934 lettet Levanevsky fra en improvisert flystripe p\xc3\xa5 isen i Arktis i Chukchi Sea for \xc3\xa5 delta i aksjonen der besetningen fra det forliste dampskipet Cheliuskin ble reddet. Han n\xc3\xa5dde ikke frem til ulykkesstedet fordi han selv havarerte i n\xc3\xa6rheten av Kapp Vankarem. Litt senere fl\xc3\xb8y han imidlertid ut en kirurg som skulle yte akutthjelp til en av de forliste. Han fikk tittelen Helt av Sovjetunionen for sin medvirkning til redningsaksjonen.\n_START_SECTION_\nNordpol-flyvninger\n_START_PARAGRAPH_\nI august 1935 fl\xc3\xb8y Levanevsky over Nordpolen for f\xc3\xb8rste gang, i en flyvning som startet i Moskva og endte opp i San Francisco. I likhet med den samtidige Charles Lindbergh i USA, ble Levanevsky feiret som en helt i luftfartens nye \xc3\xa6ra. I begynnelsen av 1936 fl\xc3\xb8y han tilbake fra Los Angeles til Moskva, og tilbakela dermed 19\xc2\xa0000 km p\xc3\xa5 denne turen._NEWLINE_Den 12. august 1937 gjennomf\xc3\xb8rte en Bolkhovitinov DB-A (no. N-209, et langdistanse bombefly) med en besetning p\xc3\xa5 seks mann under Levanevskys ledelse, en langdistanseflyvning fra Moskva til USA via Nordpolen. Radiokommunikasjonen ble brutt neste dag,13. august, klokken 17:58 Moskva-tid, da flyet kom ut for vanskelige v\xc3\xa6rforhold. De sovjetiske myndighetene finansierte to leteaksjoner, henholdsvis i 1937 og i 1938, for \xc3\xa5 finne det savnede flyet. Til dette brukte de fly som var innkj\xc3\xb8pt fra det amerikanske forsvaret og underlagt kommandoen til den kanadiske flygeren Herbert Hollick-Kenyon, som var spesialist p\xc3\xa5 flyvninger i Arktis og annen \xc3\xb8demark. Jimmie Mattern, som Levanevsky hadde bidratt til \xc3\xa5 redde fire \xc3\xa5r tidligere, kom fra California bak spakene p\xc3\xa5 en Lockheed Electra med tilnavnet "The Texan" for \xc3\xa5 ta del i s\xc3\xb8ket etter sin tidligere redningsmann. Etter de mislykkede s\xc3\xb8kene ble alle medlemmene av Bolkhovitinovens besetning antatt omkommet._NEWLINE_I mars 1999 oppdaget Dennis Thurston fra Minerals Management Service i Anchorage noe som s\xc3\xa5 ut som et flyvrak i Camden Bay, mellom Prudhoe Bay og Kaktovik. I pressen ble det spekulert p\xc3\xa5 om var Levanevskys fly Thurston hadde sett, men det lyktes ikke \xc3\xa5 finne tilbake til det angivelige flyvraket.'